
 7.7.2017
 BG
 Официален вестник на Европейския съюз
 L 175/679
 РЕГЛАМЕНТ ЗА ИЗПЪЛНЕНИЕ (ЕС) 2017/1153 НА КОМИСИЯТА
 от 2 юни 2017 година
 за установяване на методика за определяне на корелационните параметри, необходими за отразяване на изменението на регламентираната изпитвателна процедура, и за изменение на Регламент (ЕС) No 1014/2010
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 443/2009 на Европейския парламент и на Съвета от 23 април 2009 година за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 8, параграф 9, първа алинея и член 13, параграф 7, първа алинея от него,
 като има предвид, че:
 (1)
 Предвижда се въвеждане на нова регламентирана изпитвателна процедура за измерване на емисиите на СО2 и на разхода на гориво на лекотоварни превозни средства, а именно Световната хармонизирана изпитвателна процедура за лекотоварни превозни средства, (WLTP, съкратено от World Harmonised Light Vehicles Test Procedure), формулирана в Регламент (ЕС) 2017/1151 на Комисията (2) [WLTP], която да замени Новия европейски пътен цикъл (NEDC, съкратено от New European Test Cycle), използван понастоящем съгласно Регламент (ЕО) No 692/2008 на Комисията (3), като тази замяна ще влезе в сила от 1 септември 2017 г. Очаква се процедурата WLTP да доведе до определянето на по-представителни за реалните условия на шофиране стойности на емисиите на СО2 и на разхода на гориво.
 (2)
 С оглед да се вземе под внимание разликата в стойностите на емисиите на СО2, измерени по съществуващата процедура NEDC и по новата процедура WLTP, следва да бъде осигурена методика за корелиране на тези стойности, която да дава възможност да се определя дали производителите са спазили своите цели за специфични емисии на СО2 съгласно Регламент (ЕО) No 443/2009.
 (3)
 Предвижда се процедурата WLTP постепенно да започне да се използва най-напред за новите типове превозни средства — от 1 септември 2017 г., а след това и за всички превозни средства — от 1 септември 2018 г. От 1 септември 2019 г., когато ще се е преустановило пускането на пазара на съответните излизащи от серийно производство превозни средства, всички нови превозни средства, пускани на пазара в ЕС, ще се изпитват в съответствие с процедурата WLTP. Уместно е през този преходен период при проверката на съответствието с целите за специфични емисии да продължат да се използват стойности на емисиите на СО2, определени на базата на NEDC.
 (4)
 От друга страна обаче е желателно да се ограничи натоварването с изпитвателни дейности както на производителите, така и на органите по одобряване на типа, поради което следва да бъде осигурена възможност за определяне на характерните базиращи се на NEDC стойности на емисиите на СО2 посредством симулации. За тази цел е разработен специфичен инструмент за симулация на превозни средства (корелационен инструмент). Входните данни за корелационния инструмент следва да могат да се получават от резултатите от изпитванията за одобряване на типа по процедурата WLTP, без да са необходими допълнителни изпитвания.
 (5)
 Строгостта на